EkBass/fiwiki-20250220-pages-articles huggingface dataset:
Tetijiv

Tetijiv (; ) on kaupunki ja piirikeskus Ukrainan Kiovan alueen Tetijivin piirissä, linnuntietä 135 kilometriä Kiovan keskustasta etelälounaaseen. Tetijivin väkiluvuksi arvioitiin 13 268 (2017). Tetijiv mainitaan kirjallisissa lähteissä ensimmäisen kerran vuonna 1185, sai vuonna 1956 kaupunkityyppisen taajaman ja vuonna 1968 kaupungin aseman. Тетіївська міська рада.jpg|Tetijivin kaupunginvaltuuston rakennus. Тетіївська церква.JPG|Kirkko Tetijivissä. Польська капличка.jpg| Swieykowskien kappeli Tetijivissä. ==Lähteet== ==Aiheesta muualla== *Tetijiviin keskittynyt portaali (tetiev.net.ua) *Tetijivin piirin sivusto (tet.gov.ua) Luokka:Bila Tserkvan piiri Luokka:Kiovan alueen kaupungit
Air Incheon

Air Incheon (; IATA: KJ, ICAO: IAH, kutsukoodi: AIR INCHEON) on eteläkorealainen rahtilentoyhtiö. Se lentää reittilentoja Soulin Incheonin kansainväliseltä lentoasemalta kuuteen kohteeseen Kiinassa, Japanissa ja Venäjällä. == Kohteet == Air Incheonin reittikohteet lokakuussa 2017: * ** Soul/Incheon – Incheonin kansainvälinen lentoasema (solmukohta) * ** Tokio – Naritan kansainvälinen lentoasema * ** Jinan – Jinan Yaoqiangin kansainvälinen lentoasema ** Qingdao – Qingdao Liutingin kansainvälinen lentoasema ** Xuzhou – Xuzhou Guanyinin kansainvälinen lentoasema ** Yantai – Yantai Penglain kansainvälinen lentoasema * ** Južno-Sahalinsk – Južno-Sahalinskin lentoasema == Laivasto == Lokakuussa 2017: * 2 Boeing 737-400SF (1 tulossa käyttöön) * Boeing 737-800F (3 tulossa käyttöön) == Lähteet == == Aiheesta muualla == * Air Incheonin kotisivut Luokka:Eteläkorealaiset lentoyhtiöt Luokka:Rahtilentoyhtiöt
Enid Bagnold

Enid Algerine Bagnold CBE ['iːnɪd 'bægnold] (27. lokakuuta 1889 Rochester, Kent – 31. maaliskuuta 1981 Rottingdean, East Sussex) oli brittiläinen kirjailija, jonka tuotantoon kuuluu runoja, romaaneja ja näytelmiä. Hänen tunnetuin teoksensa on kilparatsastajatytöstä kertova National Velvet (1935). Sen pohjalta on vuonna 1944 elokuva tehty Yli esteitten, jossa pääosaa näyttelee nuori Elizabeth Taylor, sekä vuonna 1978 elokuva Yli esteiden, pääosassa Tatum O’Neal. Bagnoldin teoksista on suomennettu romaanit Elämän ovi (The Squire, Karisto 1939) ja Rakastettu – kadehdittu (The Loved and Envied, Otava 1953)Bagnold, Enid, Fennica-tietokanta. Viitattu 4.10.2017. Kolmas Suomessakin nähty Bagnoldin tekstiin pohjautuva elokuva on Kotiopettajattaren salaisuus (The Chalk Garden, 1963). ==Yksityiselämä== Everstin tyttäreksi syntynyt Enid Bagnold vietti varhaislapsuutensa Jamaikalla mutta kävi koulun Englannissa. Hän muutti nuorena pois vanhempiensa luota asumaan Lontoon Chelsean kaupunginosaan, jossa hän opiskeli taidetta Walter Sickertin johdolla ja seurusteli irlantilaisen kirjailija-toimittaja Frank Harrisin kanssa, joka oli myös hänen työnantajansa. Heidän ystäväpiiriinsä kuuluivat kuvanveistäjä Henri Gaudier-Brzeska, kirjailijapari Katherine Mansfield ja John Middleton Murry ja kuvataiteilija-kirjailija Claud Lovat Fraser. Vuonna 1920 Bagnold avioitui uutistoimisto Reutersin johtajan Roderick Jonesin kanssa. He ostivat talon Rottingdeanista läheltä Brightonia ja saivat neljä lasta. ==Teokset== *A Diary Without Dates (1917) *The Sailing Ships and other poems (1918) *The Happy Foreigner (1920) *Serena Blandish or the Difficulty of Getting Married (1924) *Alice & Thomas & Jane (1930) *National Velvet (1935) *The Door of Life (1938) *The Squire (1938, Elämän ovi, 1939 suom. Väinö Hämeen-Anttila, Hämeenlinna : Karisto, 1939) *Lottie Dundass (1943, näytelmä) *Two Plays (1944) *The Loved and Envied (1951, Rakastettu – kadehdittu, 1953 ; suom. Irma Andersin, Helsinki : Otava, 1953) *Theatre (1951) *The Girl’s Journey (1954) *The Chalk Garden (1955, näytelmä) *The Chinese Prime Minister (1964, näytelmä) *A Matter of Gravity (1967, näytelmä) *Autobiography (1969) *Four Plays (1970) *Poems (1978) *Letters to Frank Harris & Other Friends (1980) *Early Poems (1987) ==Lähteet== Luokka:Brittiläiset kirjailijat Luokka:Vuonna 1889 syntyneet Luokka:Vuonna 1981 kuolleet
Stavyštšen piiri

Stavyštšen piiri (, ) on yksi Ukrainan Kiovan alueen hallinnollisista piireistä. Piirin väkiluvuksi arvioitiin 22 133 (1.1.2017) Piirin hallintokeskus on Stavyštšen kaupunkityyppinen taajama (Ставище, 6 534 as.). Se sijaitsee linnuntietä 121 ja maanteitse 139 kilometriä Kiovan keskustasta etelään. Ставищенський районний краєзнавчий музей.JPG|Stavyštšen piirin museo. Ставищенська центральна районна лікарня, хірургія.JPG|Piirisairaala Stavyštšessa. Став у Ставищі.jpg|Näkymä Stavyštšeen. Св.-Михайлівська церква.JPG|Mikaelin kirkko Bohatyrkan kylässä. Антонівка. Церква Різдва Богородиці. 1777 р., 1802 р..jpg|Kirkko Antonivkan kylässä. == Lähteet == ==Aiheesta muualla== Luokka:Kiovan alueen entiset piirit
Erik Fosnes Hansen

Erik Fosnes Hansen (s. 6. kesäkuuta 1965 New York, Yhdysvallat Norsk biografisk leksikon) on norjalainen kirjailija. Hansen on syntynyt New Yorkissa ja julkaisi esikoisteoksen Falketårnet. 20-vuotiaana. Hänen tunnetuin teoksensa on hänen toinen romaaninsa Viimeiseen soittoon, joka itsenäisissä mutta koko ajan tiiviimmin toisiinsa liittyvissä seuraa yksittäisten muusikoiden elämää, joiden ura ja elämä päättyy Titanicilla. Kirja on käännetty ainakin kolmellekymmenelle kielelle. Sen tarinaa jatkaa Kertomuksia suojeluksesta. 1, Yö. Hansen on julkaissut myös runoja ja osallistuu aktiivisesti kulttuurikeskusteluihin. Hansen on Norjan akatemian jäsen. Fosnes Hansen on saanut Kirjanorjan seuran kirjallisuuspalkinnon vuonna 1990. Hansen sai norjalaisessa lehdistössä huomiota heitettyään paperilla Edistyspuolueen norjalaisella radiokanavalla NRK P2:lla käydyn kiivaan keskustelun aikana. == Teokset == * Falketårnet 1985 * Salme ved reisens slutt 1990 (Viimeiseen soittoon ) * Beretninger om beskyttelse 1998 (Beretninger om beskyttelse) * Underveis, prinsessa Märtha Louisen muotokuva 2001 * Kokebok for Otto 2005 * Løvekvinnen 2006 * Et hummerliv 2016 ==Suomennetut teokset== * Viimeiseen soittoon ( Salme ved reisens slutt), suomentanut Tuula Tuuva. Otava, 1992. ISBN 951-1-11874-9. * Kertomuksia suojeluksesta. 1, Yö (Beretninger om beskyttelse), suomentanut Katriina Savolainen. Otava, 2000. ISBN 951-1-16129-6 ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1965 syntyneet Luokka:Elävät henkilöt
Cassoulet

Cassoulet on toulouselainen ruoka. Se on papupata, jonka pääraaka-aineet ovat valkoiset pavut, siankylki, yrttinippu ja valkosipuli. == Lähteet == == Aiheesta muualla == Luokka:Pataruoat Luokka:Ranskalainen keittiö
Georgie Fame

Georgie Fame (alun perin Clive Powell, s. 26. kesäkuuta 1943 Leigh, Lancashire) on brittiläinen rhythm and blues- ja jazzlaulaja sekä kosketinsoittaja, joka sai 1960-luvun puolivälissä kolme levymyyntilistojen ykköstilaa hiteillään ”Yeh, Yeh” (1964), ”Get Away” (1966) ja ”The Ballad of Bonnie and Clyde” (1967). Clive Powell aloitti pianotunnit seitsemän vuoden iässä ja tuli laulajana tunnetuksi jo varhaisteininä. 16-vuotiaana hän sai managerikseen Larry Parnesin, joka vaati häntä ottamaan käyttöön keksimänsä taiteilijanimen Georgie Fame. Hän sai paikan kosketinsoittajana Billy Furyn taustayhtyeessä, mutta kun solistin ja yhtyeen tiet erosivat, Fame nousi laulusolistiksi ja kokoonpanoa alettiin markkinoida nimellä Georgie Fame and the Blue Flames. Sen esikoisalbumi, live-äänitys Rhythm And Blues at the Flamingo ei menestynyt, mutta toinen albumi Fame at Last nousi LP- myyntitilaston 15. tilalle ja yhtye pääsi esiintymään television Ready Steady Go! -ohjelmassa. Georgie Famen manageriksi vaihtui nuori Ronan O’Rahilly, jolla oli oma klubi ja joka oli toiminut lyhyen aikaa The Rolling Stonesin managerina ennen Andrew Oldhamia. Kun Georgie Fame ja muut hänet suojattinsa eivät saaneet radiosoittoa BBC:n kanavilla, O’Rahilly perusti oman radioaseman, josta tuli legendaarinen merirosvoradio Radio Caroline. 1970-luvun alussa Georgie Fame työskenteli entisen The Animals -yhtyeen jäsenen Alan Pricen kanssa, ja he saivat hitin kappaleestaan ”Rosetta”. Fame on jatkanut esiintymisiä tähän päivään asti ja toiminut muun muassa Van Morrisonin tuottajana ja yhtyeen jäsenenä sekä Bill Wymanin Rhythm Kings -yhtyeessä. Fame on tehnyt yhteistyötä myös Count Basien, Eric Claptonin, Muddy Watersin ja Joan Armatradingin kanssa. ==Lähteet== Luokka:Englantilaiset kosketinsoittajat Luokka:Englantilaiset poplaulajat Luokka:Brittiläiset jazzlaulajat Luokka:Vuonna 1943 syntyneet Luokka:Elävät henkilöt
Achanaltin rautatieasema

Achanaltin rautatieasema () on rautatieasema Achanaltin kylässä Ylämaan hallintoalueella, Skotlannissa. Se sijaitsee Kyle of Lochalshin radan varrella. Asema avattiin 19. elokuuta 1870. Sitä käytti 434 matkustajaa kaudella 2017–2018. == Lähteet == * === Viitteet === Luokka:Ylämaan rautatieliikennepaikat Luokka:1870-luvulla rakennetut rautatieliikennepaikat
Just-in-time-oppiminen

Just-in-time-oppimisessa tietoa ja taitoa opitaan sitä mukaa kuin sitä tarvitaan eteentulevan ongelman ratkaisemiseen ts. oppiminen pyritään sijoittamaan ongelmanratkaisun yhteyteen.Jorma Enkenberg. Oppimisesta ja opetusmalleista yliopistokoulutuksessa. Opetuksen haasteita. Nykyaikana on mahdollista hakea tietoa juuri silloin kun sitä tarvitaan, jolloin oppiminen muuttuu just in time -oppimiseksi. Just-in-time-oppimiseen voi sisältyä seuraavia vaiheita: * Opiskelija perehtyy opittavaan asiaan ja suorittaa siihen liittyvät ennakkotehtävät * Opettaja arvioi ennakkotehtävät ja valitsee ennakkotehtävistä haastavimmat käsiteltäväksi luennolla. * Opiskelijat yhdessä opettajan kanssa käsittelevät opittavaa asiaa == Lähteet == Luokka:Opetusmenetelmät
Xiaomi Redmi Note

Xiaomi Redmi Note on Xiaomin 20. maaliskuuta 2014 julkaisema älypuhelin, jossa on esiasennettuna Android 4.4.2 "KitKat" -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi Note -älypuhelimessa on 5,5-tuumainen näyttö HD-resoluutiolla. ===Fyysiset osat=== Laitteesta löytyy MediaTek MTK6592-prosessori. Laitteessa on 1 gigatavu RAM- muistia ja 8 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla. ====Kamerat ja multimedia==== Laitteessa on 13 megapikselin takakamera. Etukameran tarkkuus on puolestaan 5 megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.4.2 "KitKat" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Redmi-Note_id8554 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2014 matkapuhelimet
Alumiinijodidi

Alumiinijodidi (AlI3) on alumiinin ja jodin muodostama epäorgaaninen yhdiste. Yhdistettä voidaan käyttää katalyyttinä ja reagenssina orgaanisen kemian synteeseissä. ==Ominaisuudet== Huoneenlämpötilassa alumiinijodidi on väritöntä kiteistä ainetta. Usein yhdiste on ruskehtavaa vapaan jodin vuoksi. Kidevedettömän yhdisteen lisäksi tunnetaan myös kidevedelliset heksahydraatti (AlI3·6H2O) ja pentadekahydraatti (AlI3·15H2O). Alumiinijodidi reagoi veden kanssa. Aine liukenee muun muassa etanoliin, dietyylieetteriin ja hiilidisulfidiin. Alumiinijodidi esiintyy kiinteänä ja kaasumaisena dimeerisenä yhdisteenä.G. W. Grams, B. Conley, T. Shaikh & D. A. Atwood: Aluminum Halides and Aluminum Nitrate, Kirk-Othmer Encyclopedia of Chemical Technology, John Wiley & Sons, New York, 2004. Viitattu 5.10.2017.Melinda Gugelchuk: Aluminum Iodide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 5.10.2017 ==Valmistus ja käyttö== Alumiinijodidia valmistetaan jodin ja alumiinin välisellä reaktiolla. Reaktion käynnistämiseksi seokseen lisätään pieni määrä vettä. Toinen tapa on metallisen alumiinin tai alumiinihydroksidin ja vetyjodidin välinen reaktio. :2 Al + 3 I2 → 2 AlI3 :2 Al + 6 HI → AlI3 \+ 3 H2 Alumiinijodidia voidaan käyttää katalyyttinä ja reagenssina orgaanisen kemian synteeseissä. Sitä käytetään muun muassa hapen ja typen tai rikin välisten sidosten hajottamiseen, epoksidien hajottamiseen, alkoholien jodaamiseen sekä tyydyttymättömien hiilivetyjen jodaamiseen. ==Lähteet== Luokka:Alumiiniyhdisteet Luokka:Jodidit
Selma Savolainen

Selma Savolainen (s. 1993 Helsinki) on suomalainen laulaja, lauluntekijä, muusikko ja säveltäjä. == Elämä ja ura == Selma Savolainen on vuonna 2009 edesmenneen pianisti-säveltäjä Jarmo Savolaisen sekä Helsingin kaupunginteatterissa työskentelevän tanssija-näyttelijä Helena Haarasen tytär. Savolainen aloitti klassisen pianonsoiton opinnot viisivuotiaana. Laulun opiskelun hän aloitti Pop & Jazz Konservatoriossa Sanni Orasmaan yksityisoppilaana vuonna 2011. Savolainen valmistui ylioppilaaksi Sibelius- lukiosta 2013 ja musiikin maisteriksi Sibelius-Akatemian jazzosastolta 2021. Hän on opiskellut laulua muun muassa Jenny Robsonin, Aija Puurtisen, Jukkis Uotilan ja Jussi Kannasteen johdolla. Vuonna 2016 Savolainen valittiin toisena suomalaisena Betty Carter's Jazz Ahead-residenssiin, joka järjestetään Kennedy Centerissä, Washington D.C.:ssä. Kaksiviikkoinen residenssi on tarkoitettu esiintyville säveltäjille, ja residenssin aikana Savolainen konsertoi muun muassa New Yorkin Apollo-teatterissa. 2016 Betty Carter's Jazz Aheadin taiteellisena johtajana toimi pianisti Jason Moran, ja opettajakunnassa vaikuttivat muun muassa Eric Harland, Carmen Lundy, J.D. Allen ja Eric Revis. Savolainen on esiintynyt lukuisten eri kokoonpanojen kanssa televisiossa, radiossa ja eri festivaaleilla niin solistina kuin rivimiehenä. Hänet on voinut nähdä muun muassa NYKY Ensemblen, Varsan, Honey B and the T-Bonesin ja Signen riveissä. Vuodesta 2015 Savolainen on luotsannut omalla nimellään kulkevaa kvartettia, jossa soittavat Artturi Rönkä, Joonas Tuuri ja Jesse Ojajärvi. Savolainen konsertoi aktiivisesti Pohjoismaissa ja muun muassa Pariisissa, missä hän vietti lukuvuoden 2016–2017 Pariisin konservatorion jazzosastolla. == Lähteet == == Aiheesta muualla == * Selma Savolaisen verkkosivut Luokka:Suomalaiset jazzmuusikot Luokka:Suomalaiset jazzlaulajat Luokka:Suomalaiset jazzmusiikin säveltäjät Luokka:Vuonna 1993 syntyneet Luokka:Elävät henkilöt
Suleiman pašša

Suleiman pašša voi tarkoittaa ainakin seuraavia henkilöitä: *Hadim Suleiman pašša, Hadim Süleyman pašša (n. 1467 – 1547), Osmanien valtakunnan suurvisiiri 1541–1544 *Suleiman pašša Bargjini, Osmanien valtakunnan kenraali, joka perusti Tiranan kaupungin vuonna 1614 *Ermeni Suleiman pašša, Ermeni Süleyman pašša, Osmanien valtakunnan suurvisiiri 1655–1656 *Sari Suleiman pašša, Sarı Süleyman pašša (k. 1687), Osmanien valtakunnan suurvisiiri 1685–1687 *Silahdar Suleiman pašša, Silahdar Süleyman pašša, Osmanien valtakunnan suurvisiiri 1712–1713 *Suleiman pašša al-Faransawi, oik. Joseph Anthelme Sève (1788–1860), Egyptin armeijassa palvellut ranskalainen upseeri *Suleiman pašša, Süleyman Hüsnü pašša (1838–1892), Osmanien valtakunnan sotamarsalkka
Jasherin kirja

Jasherin kirja on alun perin mahdollisesti vuonna 1552 mutta kuitenkin todennäköisemmin 1625 ilmestynyt midras eli juutalaista opetusta sisältävä kirja. Vuoden 1840 englanninkielisessä käännöksessä sen esitettiin virheellisesti olevan sama kuin muinainen kadonnut Oikeamielisen kirja, johon viitataan Joosuan kirjassa ja Toinen Samuelin kirjassa. Kirjassa itsessään ei näin väitetä. Kyseessä ei myöskään ole sama teos kuin vuonna 1751 julkaistu Jasherin kirja, jonka myös väitettiin olevan alkuperäinen mutta joka paljastui ilmestyttyään väärennökseksi. == Historia == Vanhin tunnettu versio versio Jasherin kirjasta on painettu vuonna 1625 Venetsiassa. Sen johdannossa viitataan aiempaan Napolissa painettuun laitokseen, josta tosin ei ole olemassa mainintaa muualla. Vuoden 1652 käsikirjoitusta pidettiin heti tuoreeltaan väärennöksenä ja johdannossa esitettyä tarinaa alkuperästä, eli että kirja olisi alun perin löydetty Rooman rauniosta vuonna 70, ainakin liioiteltuna. == Sisältö == Kirja sisältää raamatullisen historian maailman luomisesta aina Tuomarien kirjan tapahtumiin. Kirjassa käytetyt paikannimet ovat kuitenkin tuoreempia ja teksti etenkin 10. luvussa noudattaa 900-luvun jälkeen rabiinisessa kirjallisuudessa käytettyjä nimityksiä. == Moses Samuelin englanninkielinen käännös == Ensimmäisen englanninkielisen käännöksen Jasherin kirjasta julkaisivat Mordecai Manuel Noah ja A.S.Gould vuonna 1840. Kääntäjä Moses Samuel uskoi itse, että kyseessä on Vanhassa Testamentissa mainittu ja sittemmin kadonnut teos. Käännöstä markkinoitaessa väitettiin, että kyseinen teos on mainittu historioitsija Josefuksen tekstissä. Näin ei todellisuudessa ole vaan viittaus koskee Joosuan kirjaa. == Jasherin kirja mormonismissa == Joseph Smith, Myöhempien aikojen pyhien liikkeen perustaja piti Jasherin kirjaa aitona. Smithin ns. Innoitettu raamatunkäännös sisältää kohtia, jotka ovat yhteneviä Jasherin kirjan kanssa. Nykyään mormonismin pääsuuntaus eli Myöhempien aikojen pyhien Jeesuksen Kristuksen kirkko tunnustaa käännöksen innoitetuksi mutta pitää lisäyksiä selittävinä. Myöskään Jasherin kirjaa ei pääsuuntauksessa pidetä aitona. == Lähteet == Luokka:Juutalaiset kirjoitukset
Sybille Bedford

Sybille Bedford OBE (o.s. Sybille Aleid Elsa von Schoenebeck, 16. maaliskuuta 1911 Charlottenburg, Saksa – 17. helmikuuta 2006 Lontoo) oli saksalaissyntyinen brittiläinen kirjailija, kirjallisuustoimittaja ja elämäkerturi. Hän kirjoitti muun muassa ystävänsä Aldous Huxleyn elämäkerran (1973). Suhteellisen tuntematonta Bedfordia kutsutaan joskus ”kirjailijoiden kirjailijaksi”. Yläluokkaisen saksalaisparonin ja entisen upseerin sekä saksanjuutalaista syntyperää olleen englantilaisäidin tytär eli elämänsä Välimeren maissa, Yhdysvalloissa kunnes asettui Lontooseen ja sen kirjallisiin boheemipiireihin. Isä kuoli kun Sybille oli 14-vuotias, minkä jälkeen äiti asui lapsineen Italian ja Ranskan Rivieralla sekä Lontoossa. Sanary-sur- Merissä he tutustuivat Thomas Manniin, Bertolt Brechtiin ja Aldous Huxleyyn, josta tuli vaimonsa kanssa Sybillen tärkeimpiä kannustajia kirjallisella uralla. Toisen maailmansodan vuosina Huxleyt auttoivat juutalaisen, Saksan passilla Ranskassa oleskelevan Bedfordin pakenemaan Yhdysvaltoihin naittamalla hänet kulissiavioliittoon toisen homoseksuaalin (Bedford itse oli lesbo), brittiläisen herra Bedfordin kanssa. Avioliitto ei kestänyt, mutta Sybille piti näin saadun sukunimen. Monta kieltä puhuva Sybille Bedford valitsi kirjailijakielekseen englannin. Hänen koko tuotanto on hyvin elämäkerrallista niin, että hänen vuotta ennen kuolemaansa julkaisema muistelmateoksensa Quicksands (2005) saattoi tuntua hänen tuotantoaan tuntevista kertaukselta. Hänen esikoisromaaninsa Legacy (1956) kertoi saksalaisaatelistosta ennen ensimmäistä maailmansotaa. Bedfordin tunnetuimpiin töihin kuuluu hänen nuoruusvuosiensa tragedioihin pureutuva Jigsaw: An Unsentimental Education (1989), joka sai Booker-palkintoehdokkuuden. Siinä hänen äitinsä tulee riippuvaiseksi morfiinista, jota tyttö saa tehtäväkseen anella vastahakoisilta apteekkareilta. Vuonna 1993 Sybille Bedford oli ensimmäinen Englannin Pen- klubin uuden kirjallisuuspalkinnon Golden Pen Award vastaanottaja. Palkinto jaetaan vuosittain elämäntyöstä, ja myöhempiä palkittuja ovat olleet muiden muassa Iris Murdoch, Harold Pinter ja Salman Rushdie. ==Lähteet== Luokka:Brittiläiset kirjailijat Luokka:Vuonna 1911 syntyneet Luokka:Vuonna 2006 kuolleet
Uusi valtakunnankanslia

Uusi valtakunnankanslia () oli Berliinissä vuosina 1939–1945 sijainnut hallintorakennus, jonka arkkitehti Albert Speer suunnitteli Adolf Hitlerin käyttöön. Se oli osa valtakunnankanslian rakennuskompleksia, Wilhelmstrassen varrella jo vanhastaan sijainnutta Saksan valtakunnankanslerin virka-asuntoa. Uusi valtakunnankanslia oli kansallissosialistisen arkkitehtuurin tunnetuimpia edustajia. Hitler pyysi vuonna 1938 suosikkiarkkitehtiaan Speeriä suunnittelemaan vanhalle valtakunnankanslialle laajennusosan samaan kortteliin, kulman taakse Vossstrasse-sivukadun puolelle. Speer sai käyttöönsä rajoittamattoman budjetin, ja rakennus valmistui tammikuussa 1939, ennätyksellisesti vain 12 kuukaudessa. Uusi valtakunnankanslia oli osin kolmi- ja osin kaksikerroksinen, mutta muuten mittasuhteiltaan mahtipontinen. Rakennus oli 421 metriä pitkä, siinä oli 420 huonetta ja kerrosalaa 16 300 neliömetriä.Eero Kuparinen: ”Tavoitteena loistava menneisyys – klassismi Hitlerin Saksassa”, s. 201–204 teoksessa Kivettyneet ihanteet? Klassismin nousu maailmansotien välisessä Euroopassa (toim. Marja Härmänmaa & Timo Vihavainen). Atena, Jyväskylä 2000.Marjaliisa Hentilä ja Seppo Hentilä: Berliiniin: retkiä lähihistoriaan, s. 131–133. 2., uudistettu painos. Kirjapaja, Helsinki 2011. Puutarhoineen se käsitti 16 hehtaarin alueen. Se oli suurin Speerin toteutuneista rakennushankkeista. Uuden valtakunnankanslian askeettinen ja symmetrinen julkisivu edusti Speerin muunnelmaa Karl Friedrich Schinkelin preussilaisesta uusklassismista. Sisäänkäyntiä koristivat Speerin arkkitehtuurille tyypilliset neliskulmaiset pylväät. Sisäänkäynnin yhteydessä oli kaksi kuvanveistäjä Arno Brekerin toteuttamaa pronssipatsasta, Wehrmacht (Armeija) ja Partei (Puolue). Uuden valtakunnankanslian mittasuhteiden oli tarkoitus korostaa Hitlerin arvovaltaa. Rakennus oli suunniteltu siten, että lyhinkin reitti pääsisäänkäynniltä Hitlerin työhuoneeseen oli 140 metriä pitkä, ja arvovieraat kierrätettiin vielä pidempää yli 300 metrin pituista reittiä vanhan valtakunnankanslian kautta. Pelkkä Hitlerin työhuone oli mitoiltaan 27 x 14,5 metriä, ja sen seinät oli verhoiltu punaisella marmorilla. Sen ohella rakennuksen tärkeimpiin edustustiloihin kuului 46 x 19 metrin kokoinen mosaiikkisali, jota koristivat taiteilija Hermann Kasparin mosaiikkityöt. Hitler piti rakennusta vain väliaikaisena ja halusi korvata sen vuoteen 1945 mennessä vielä mahtavammalla. Uusi valtakunnankanslia vaurioitui brittien ilmapommituksissa marraskuussa 1943 ja raunioitui puna-armeijan tykkitulesta Berliinin taistelun aikana keväällä 1945. Neuvostomiehittäjät purkivat rauniot vuonna 1947. Rakennuksen kiviainesta käytettiin useissa Itä- Berliinin rakennushankkeissa, ja se oli jonkin aikaa ”Saksan suurin kivilouhimo”. Marmoria päätyi muun muassa Treptower Parkin neuvostomonumenttiin ja Thälmannplatzin metroaseman sisustukseen. ==Lähteet== ==Aiheesta muualla== Luokka:Natsiarkkitehtuuri Luokka:Berliinin entiset rakennukset ja rakennelmat Luokka:Saksan virka-asunnot‎
Arne Helander

Arne Vilhelm Benjamin Helander (21. lokakuuta 1901 Kurkijoki – 8. kesäkuuta 1994 Helsinki) oli suomalainen arkkitehti. Helander kirjoitti ylioppilaaksi vuonna 1919 Helsingin Suomalaisesta Yhteiskoulusta ja valmistui 1925 arkkitehdiksi Teknillisestä korkeakoulusta. Hänen enonsa oli arkkitehti, professori Armas Lindgren, jonka toimistossa hän harjoitteli opiskeluaikanaan. Hän kuului arkkitehtisukupolveen, joka sai klassisen koulutuksen, koki funktionalismin läpimurron ja oli mukana sodanjälkeisen Suomen jälleenrakentamisessa. Valmistuttuaan arkkitehdiksi hän työskenteli 1925–1928 Puolustusministeriössä, missä hän suunnitteli muun muassa lentoasemia ja upseerien asuintaloja. Tämän jälkeen hän työskenteli P. E. Blomstedtin toimistossa, jossa hän muun muassa osallistui entisen Liittopankin ja Helsingin suomalaisen säästöpankin liiketalojen suunnitteluun. Hän osallistui 1920-luvun lopulla ja 1930-luvulla moniin arkkitehtikilpailuihin Georg Jägerroosin kanssa. Työskenneltyään arkkitehti Bertel Liljequistin yhtiökumppanina 1930- ja 1940-luvuilla hän perusti oman arkkitehtitoimiston 1948 ja työskenteli siellä 1970-luvulle asti. Helander keskittyi tehtaiden ja niiden asuntoalueiden suunnitteluun. Hän vastasi Kymi-yhtiön rakennussuunnittelusta, jolloin hän suunnitteli Voikkaan paperitehtaan ja Kuusankoski Oy:n teollisuusympäristöjen rakennuksia. Liljequistin kanssa työskennellessään hän oli mukana muun muassa Paavalinkirkon ja Helsingin kaupungin teurastamon suunnittelussa. Hän suunnitteli lisäksi 1950-luvulla kerrostaloja Helsingin Roihuvuoreen ja Herttoniemeen. Hän asui Kulosaaressa, joka oli itsenäinen kunta vuoden 1946 alussa tapahtuneeseen alueliitokseen saakka. Hän omistautui Kulosaaren kunnan luottamustehtäville ja oli Kulosaaren rakennustarkastajana. Hän myös osallistui Kulosaaren seurakunnan työhön sekä arkkitehtina että luottamustehtävissä. Hänet on haudattu Kulosaaren hautausmaalle. ==Lähteet== * Muistokirjoitus Helsingin Sanomissa 2.7.1994 Luokka:Suomalaiset arkkitehdit Luokka:Vuonna 1901 syntyneet Luokka:Vuonna 1994 kuolleet
Valle Latina

Valle Latina on Italiassa sijaitseva maantieteellinen ja historiallinen alue, joka ulottuu Rooman eteläpuolelta CassinoonGiuseppe Ponzi, Osservazioni geologiche fatte lungo la Valle Latina, Roma, 1849. Se vastaa antiikin Rooman Latiumin itäistä osaa. Laakson tärkeimpiä kaupunkeja ovat Frosinone, Cassino, Sora, Anagni ja Alatri. == Lähteet == == Kirjallisuutta == * Lazio (non compresa Roma e dintorni), Guida d'Italia,Touring Club Italiano, Milan, 1981 Luokka:Italian laaksot Luokka:Frosinonen maakunta
Hyvää syntymäpäivää – 18 hittiä

Hyvää syntymäpäivää – 18 hittiä on raisiolaisen SIG:n kokoelma-albumi, joka julkaistiin kesällä 1995 levymerkillä AMT. == Kappaleet == # # # # # # # # # # # # # # # # # # == Lähteet == Luokka:Vuoden 1995 kokoelma-albumit Luokka:SIG:n albumit
Mackenzie Davis

Mackenzie Davis (s. 1. huhtikuuta 1987 Vancouver, Brittiläinen Kolumbia) on kanadalainen näyttelijä. Vuosina 2014–2017 hän esitti Cameron Howea televisiosarjassa Halt and Catch Fire. ==Filmografia== ===Elokuvat=== Elokuvat Vuosi Suomenkielinen nimi Alkuperäinen nimi Rooli Huom. 2012 Smashed Smashed Millie 2013 Breathe In Breathe In Lauren Reynolds What If What If Nicole myös nimellä The F Word Bad Turn Worse Bad Turn Worse Sue Plato’s Reality Machine Plato’s Reality Machine Sophia 2014 Sinkkuna suhteessa That Awkward Moment Chelsea 2015 Freaks of Nature Freaks of Nature Petra Lane A Country Called Home A Country Called Home Reno Yksin Marsissa The Martian Mindy Park 2016 Always Shine Always Shine Anna Tribecan elokuvajuhlien palkinto parhaasta naispääosasta 2017 Izzy Gets the F*ck Across Town Izzy Gets the F*ck Across Town Izzy Blade Runner 2049 Blade Runner 2049 Mariette 2018 Tully Tully Tully 2019 Terminator: Dark Fate Terminator: Dark Fate Grace Harper 2020 The Turning The Turning Kate Mandell 2020 Irresistible Irresistible Diana Hastings 2020 Happiest Season Happiest Season Harper Caldwell ===Televisiosarjat=== Televisiosarjat Vuosi Suomenkielinen nimi Alkuperäinen nimi Rooli Huom. 2012 I Just Want My Pants Back I Just Want My Pants Back Lucie Jakso: ”Safety Nets” 2014– Halt and Catch Fire Halt and Catch Fire Cameron Howe päärooli, 30 jaksoa 2016 Black Mirror Black Mirror Yorkie Jakso: ”San Junipero” 2017 No Activity No Activity Patricia Jakso: ”The Witness” 2020 Home Movie: The Princess Bride Home Movie: The Princess Bride Princess Buttercup Jakso: ”Chapter Two: The Shrieking Eels” 2021–2022 Station Eleven Station Eleven Kirsten Raymonde Pääosa, 10 jaksoa 2022 Love, Death & Robots Love, Death & Robots Martha Kivelson (ääni) Jakso: ”The Very Pulse of the Machine” ==Aiheesta muualla== * Luokka:Kanadalaiset näyttelijät Luokka:Vuonna 1987 syntyneet Luokka:Elävät henkilöt
Clive Bell

Arthur Clive Heward Bell (16. syyskuuta 1881 East Shefford, Berkshire – 18. syyskuuta 1964 Lontoo) oli brittiläinen taidekriitikko ja teoreetikko ja Bloomsburyn ryhmän jäsen. Hänet tunnetaan etenkin formalismin määritelmästään. Clive Bell oli nelilapsisen insinööriperheen toiseksi nuorin. Hänen isänsä vaurastui sukunsa hiilikaivosten avulla. Clive Bell opiskeli Marlborough Collegessa ja Cambridgen yliopiston Trinity Collegessa, jossa hänen pääaineensa oli historia. Hän sai stipendin Pariisiin, jossa hän kiinnostui kuvataiteesta ja sen teoriasta. Palattuaan Englantiin hän muutti Lontooseen ja avioitui Virginia Woolfin sisaren Vanessa Stephenin kanssa 1907. Avioliitto oli molemminpuolisen uskottomuuden vaivaama. Heidän kahdesta pojastaan Julianista ja Quentinistä tuli molemmista kirjailijoita, tytärpuolesta kuvataiteilija Angelica Garnett. Angelica sai vasta aikuisena kuulla, että hänen biologinen isänsä ei olekaan Clive Bell vaan taidemaalari Duncan Grant. Julian Bell kuoli 29-vuotiaana ollessaan ambulanssinkuljettajana Espanjan sisällissodassa. Clive Bell kehitteli kuvataiteen formalismin teoriaa yhdessä Roger Fryn kanssa. He molemmat saivat innoituksensa ranskalaisesta nykytaiteesta. Teoria julkaistiin ensi kerran vuoden 1914 kirjassa Art. ==Teoksia== *Art (1914) *Pot-boilers (1918) *Since Cézanne (1922) *Civilization (1928) *Proust (1929) *An Account of French Painting (1931) *Old Friends (1956) ==Lähteet== Luokka:Taidekriitikot Luokka:Brittiläiset henkilöt Luokka:Vuonna 1881 syntyneet Luokka:Vuonna 1964 kuolleet
VHV

VHV on suuri saksalainen rahoituspalvelujen tarjoaja, jonka pääkonttori sijaitsee Hannoverissa. VHV on yksi neljästä suuresta saksalaisesta autovakuutusyhtiöstä. Lisäksi VHV on yksi Saksan 20 suurimmista vakuutusyhtiöistä.https://www.versicherungsjournal.de/markt-und-politik/zehn- versicherungsgruppen-beherrschen-zwei-drittel-des-marktes-133324.php Ydinyritykset perustettiin vuosina 1875 ja 1919. Vuonna 2006 VHV osti Wave Management AG: n.https://www.wave-ag.de/private-anleger/unser- unternehmen/historie Vuonna 2009 uuden yrityksen pääkonttori valmistui Hannoverissa.https://www.witte-projektmanagement.de/projekte/vhv-versicherung/ Yhtiö työllistää noin 3 100 henkilöä.http://www.handelsblatt.com/archiv/vhv- uebernimmt-operative-fuehrung-aktuelle-krise-sorgt-fuer-erste-versicherer- fusion/2246106.html http://versicherungswirtschaft-heute.de/unternehmen/noch- ein-superjahr-fur-die-vhv/ https://de.statista.com/statistik/daten/studie/249842/umfrage/marktanteile- der-deutschen-kfz-versicherer-nach-bruttopraemien/ Vuodesta 2003 lähtien Uwe Reuter on ollut hallituksen puheenjohtaja.https://www.vhv- gruppe.de/grp/de/Unternehmen-Management-Uwe-H-Reuter.html VHV on noussut merkittävien hankkeiden, kuten Elbphilharmonien, vakuutuksenantajaksi.https://www.vhv-bauexperten.de/ueber-uns/referenzen Vuonna 2017 aloitettiin yrityksen historian suurin digitointiprojekti.https://nw-ihk.de/2017/12/vhv-investiert-in- digitalisierung/ Taloudelliset tunnusluvutvhv.de vuosi 2010 2011 2012 2013 2014 2015 2016 2017 2018 Nettotulos (Mio. Euro) 35,7 108,9 72,7 52,6 103,8 140,1 127,8 156,1 233,3 Arvoinen panos (Mio. Euro) 2.330,4 2.377,7 2.460,5 2.624,5 2.687,3 2.720,9 2.871,9 3.041,9 3.151,2 Oma pääoma (Mio. Euro) 650,8 764,8 838,5 889,8 993,9 1.140,6 1.265,9 1.415,4 1.645,1 Sopimusten lukumäärä (Mio.) 8,5 8,2 8,4 9,0 9,1 9,5 10,1 10,5 10,9 == Lähteet == Luokka:Vakuutusalan palveluntarjoajat Luokka:Saksalaiset yritykset
Domeykos

Domeykos on sukupuuttoon kuollut luukalojen suku, joka eli myöhäisjurakauden Oxford-vaiheella. Se on nimetty puolalaisen geologi Ignacy Domeykin mukaan. == Lähteet == Luokka:Pachycormiformes
Roger Fry

Roger Eliot Fry (14. joulukuuta 1866 Lontoo – 9. syyskuuta 1934 Lontoo) oli brittiläinen taidemaalari ja -kriitikko ja Bloomsburyn ryhmän jäsen. Yhdessä Clive Bellin kanssa hän kehitti formalismin teorian. Hän antoi myös nimen postimpressionismille ja oli keskeinen hahmo modernin taiteen tunnetuksi tekemisessä Britanniassa. Roger Fry syntyi varakkaaseen kveekariperheeseen. Hänen isänsä oli tuomari Edward Fry. Roger-poika opiskeli Clifton Collegessa ja Cambridgen yliopiston King’s Collegessa, koulu- ja opiskelijatovereinaan muun muassa John Ellis McTaggart ja Goldsworthy Lowes Dickinson. Fryn tarkoituksena oli opiskella luonnontieteitä, mutta hän kiinnostuikin kuvataiteista ja opiskeli alaa myös Italiassa. Vuonna 1899 hän julkaisi ensimmäisen kirjansa, joka käsitteli Giovanni Belliniä. Vuonna 1906 Fry sai tutustua Paul Cézannen taiteeseen, mikä mullisti hänen käsityksiään ja johti hänet modernin taiteen tutkijaksi ja teoreetikoksi. Hän julkaisi tekstejä Cézannen, Paul Gauguinin, Henri Matissen ja Vincent van Goghin taiteesta ja järjesti vuonna 1910 Lontoossa brittiläisten taidemakuun merkittävästi vaikuttaneen ranskalaisen taiteen näyttelyn Manet and the Post-Impressionists. Vuonna 1913 Fry perusti William Morrisin arts and crafts -liikkeestä innoitusta saaneen Omega Workshop -taiteilijaryhmän. Virginia Woolf kirjoitti Frystä vuonna 1940 julkaissun elämäkerran Roger Fry: A Biography. ==Yksityiselämä== Vuonna 1896 Fry avioitui taiteilija Helen Coomben kanssa, joka kuitenkin sairastui pian psyykkisesti ja joutui loppuiäkseen mielisairaalaan. Roger Fry kasvatti kaksi lastaan sisarensa Joan Fryn auttamana. Clive Bellin ja tämän vaimon Vanessan kautta Roger Fry pääsi Bloomsburyn ryhmän jäseneksi. Vanessa Bellin sisar Virginia Woolf kirjoitti Frystä myöhemmin, että tällä oli ”enemmän kokemusta ja viisautta kuin meillä muilla ryhmän jäsenillä yhteensä”. Roger Fryllä oli suhde muun muassa Vanessa Bellin ja muiden naistaiteilijoiden kanssa kunnes vuodesta 1926 hänen kumppanikseen vakiintui Boris Anrepin entinen vaimo Helen Maitland. ==Lähteet== ==Aiheesta muualla== Luokka:Englantilaiset taidemaalarit Luokka:Taidekriitikot Luokka:Vuonna 1866 syntyneet Luokka:Vuonna 1934 kuolleet
Cheongju

Cheongju on Pohjois-Chungcheongin maakunnan pääkaupunki Etelä-Koreassa. Vuonna 2010 kaupungissa oli 666 924\. asukasta. Cheongju alkoi kasvaa nopeasti vuonna 1970, kun sieltä vedettiin moottoritie Souliin. Kaupungissa on kansainvälinen lentoasema. == Lähteet == == Aiheesta muualla == * Luokka:Etelä-Korean kaupungit
As (sävel)

As eli A♭ on solfeesin yhdeksäs puolisävelaskel. Se sijaitsee G:n ja A:n välissä, joten se ja gis ovat enharmonisia. Mikäli keski-C:n asteikon A:n tasaviritykseksi oletetaan 440 Hz, on silloin A♭:n taajuus n. 415.305 Hz. ==Skaalat== ===Tavallisia A♭:sta alkavia skaaloja=== * A♭-duuri: A♭ B♭ C D♭ E♭ F G A♭ * A♭-molli: A♭ B♭ C♭ D♭ E♭ F♭ G♭ A♭ * A♭ harmoninen molli: A♭ B♭ C♭ D♭ E♭ F♭ G A♭ * A♭ melodinen molli (nouseva): A♭ B♭ C♭ D♭ E♭ F G A♭ * A♭ melodinen molli (laskeva): A♭ G♭ F♭ E♭ D♭ C♭ B♭ A♭ * A♭ itämainen molli: A♭ B♭ C♭ D E♭ F♭ G A♭ Luokka:Musiikin teoria
Changwon

Changwon on Etelä-Gyeongsangin maakunnan pääkaupunki Etelä-Koreassa. Nykyinen Changwon on syntynyt kolmen kaupungin yhteensulautumana: Jinhae, Masan ja varsinainen Changwon city. Kolmesta kaupungista Masan on vanhin, Jinhae pienin kun taas Changwon on kaavoitettu alusta alkaen moderniksi suurkaupungiksi. Kaupungit yhdistettiin virallisesti vuonna 2010. == Lähteet == == Aiheesta muualla == Luokka:Etelä-Korean kaupungit
Torchlight II

Torchlight II on Runic Gamesin kehittämä toimintaroolipeli, joka on julkaistu vuonna 2012 Linuxille, Mac OS X:lle ja Windowsille. Peli on seuraaja vuonna 2009 julkaistulle pelille Torchlight. == Vastaanotto == GameSpot antoi pelille arvosanaksi 8,5/10 arvostelussaan. Peli oli ehdolla parhaan tietokoneroolipelin ja tietokonepelin kategorioissa Spike Video Game Awards -palkinnolle. == Lähteet == == Aiheesta muualla == * * Viralliset kotisivut Luokka:Toimintaroolipelit Luokka:Vuoden 2012 videopelit Luokka:Windows-pelit Luokka:Linux-pelit Luokka:Mac OS -pelit
Just Cause (pelisarja)

Just Cause on Avalanche Studiosin kehittämä toimintapelisarja. == Pelit == * Just Cause (2006) * Just Cause 2 (2010) * Just Cause 3 (2015) * Just Cause 4 (2018) == Lähteet == == Aiheesta muualla == * Pelisarja MobyGamesissä Luokka:Videopelisarjat
Mad Max (vuoden 1990 videopeli)

Mad Max on Mindscapen kehittämä ja julkaisema toimintapeli, joka on julkaistu vuonna 1990 Nintendo Entertainment Systemille. Peli pohjautuu elokuvaan Mad Max 2 – asfalttisoturi (1981). == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit
Mad Max (täsmennyssivu)

Mad Max voi tarkoittaa jotain seuraavista: * Mad Max, vuoden 1979 elokuva * Mad Max 2 – asfalttisoturi, vuoden 1981 elokuva * Mad Max – ukkosmyrsky, vuoden 1985 elokuva * Mad Max: Fury Road, vuoden 2015 elokuva * Mad Max, vuoden 1990 videopeli * Mad Max, vuoden 2015 videopeli
Volodarkan piiri

Volodarkan piiri (, ) on hallinnollinen piiri Ukrainan Kiovan alueella. Piirin väkiluvuksi arvioitiin 17 517 (1.1.2017) Piirin hallintokeskus on Volodarkan kaupunkityyppinen taajama (Воло́дарка, 6 165 as.). Se sijaitsee linnuntietä 112 kilometriä Kiovan keskustasta etelälounaaseen, Dneprin Ros-sivuhaaran varrella. Volodarka center 002.JPG|Volodarkan keskustaa. Volodarka center 001.JPG|Volodarkan hallintorakennus. Volodarka school.JPG|Koulu Volodarkassa. Березна. Церква Різдва Богородиці. 1891-93рр.jpg|Kirkko Bereznan kylässä. Руде Село. Відреставрована Троїцька церква. 1826-41 рр.jpg|Pyhän kolminaisuuden kirkko Rude Selossa. Parhomivka Pokrova church DSC 6741 32-216-0013.JPG|Pokrovan kirkko Parh’omivkassa. Гребля і підвісний міст.JPG|Teollisuuskompleksia (mm. vesivoimala Dneprin Ros-sivuhaaran varrella) Horodyštše-Pustovarivskessä (Volodarkan ja Bila-Zerkvan piirien rajalla). == Lähteet == ==Aiheesta muualla== *Volodarkan taajamahallinnon sivusto (volodarka.in.ua) Luokka:Kiovan alueen entiset piirit
Jailhouse

Jailhouse on Linux-käyttöjärjestelmiin tarkoitettu laitteiston osiointia tukeva hypervisor, jota voidaan käyttää turvakriittisiin järjestelmiin. Jailhouse on suunniteltu yksinkertaisuuteen eikä tue kaikkia virtualisointiominaisuuksia kuten KVM ja Xen tukevat Linuxissa. Lähdekoodi on julkaistu GPLv2-lisenssillä. Jailhouse käyttää asymmetristä moniprosessointia eikä tue laitteiston jakamista. "Asiakkaat" voidaan rajata käyttämään vain tiettyä suoritinta. Jailhouse suoritetaan ilman laitteistokeskeytyksiä ja se käsittelee vain NMI () keskeytyksiä, jotka ovat luonteeltaan asynkronisia. Projektin kehityksen aloitti Siemens, joka ilmoitti sen olemassaolosta ensi kerran vuonna 2013. == Lähteet == == Aiheesta muualla == * Jailhouse-projekti Luokka:Linux Luokka:Virtualisointiohjelmistot
Korea Electric Power

Korea Electric Power Corporation (; hanja ; KEPCO) on suuri eteläkorealainen energia-alalla toimiva pörssiyritys, jonka päämaja sijaitsee Najussa. Yrityskonserni tuottaa, siirtää ja jakelee sähköenergiaa sekä kehittää sähkövoiman tuotantoa. Yrityksen liiketoiminta jaetaan kotimaan ja ulkomaan toimintoihin. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 138. Se luokiteltiin tällä listalla Etelä-Korean kolmanneksi suurimmaksi pörssiyritykseksi. Yhtiön markkina-arvo oli 25,5 miljardia Yhdysvaltain dollaria (toukokuussa 2017) ja liikevaihto 51,9 miljardia USD (2016). KEPCO on mukana usealla sähköntuotannon alalla, myös ydinvoimateollisuudessa. Yritys on myös myynyt ydinvoimaloita ulkomaille. KEPCO:n tytäryhtiö Korea Hydro & Nuclear Power (KHNP) operoi Etelä-Korean ydinvoimaloita. Kansainvälisen ydinenergiajärjestö IAEA:n mukaan vuonna 2016 yhteensä 30,3 prosenttia Korean tasavallan sähköenergiasta tuotettiin ydinvoimalla. Operatiivisten voimalayksikköjen määrällä mitattuna Etelä-Korea - jolla oli 24 toiminnassa olevaa ydinvoimalayksikköä syyskuussa 2017 - oli maailman 6. suurin ydinvoimamaa Yhdysvaltojen, Ranskan, Japanin, Kiinan ja Venäjän jälkeen. KHNP:n lisäksi sen emoyhtiö KEPCO:lla on tytäryhtiöinään viisi muuta sähköä tuottavaa energiayhtiötä. Ne käyttävät energialähteinä pääasiassa kivihiiltä, maakaasua tai öljyä. Kaikki KEPCO:n tytäryritykset tuottivat vuonna 2019 yhteensä 73 prosenttia kaikesta Etelä-Korean tuottamasta sähköstä. Tiedosto:Kori Nuclear Power Plant (8505820845).jpg|Korin ydinvoimalan yksiköt (vasemmalta) 4, 3, 2 ja 1. KEPCO:n tytäryhtiö Korea Hydro & Nuclear Power (KHNP) operoi Etelä-Korean ydinvoimaloita. Tiedosto:Yonggwang (now Hanbit) 04790184 (8505820561).jpg|KEPCO:n tytäryhtiö KHNP:n Hanbitin ydinvoimala Etelä-Koreassa. ==Lähteet== ==Aiheesta muualla== Luokka:Eteläkorealaiset valtionyhtiöt Luokka:Eteläkorealaiset pörssiyhtiöt Luokka:Eteläkorealaiset energiayhtiöt Luokka:Ydinvoima
PIC

Pic tai PIC voi tarkoittaa jotain seuraavista: * Arthur Pic (s. 1991), ranskalainen moottoriurheilija * Charles Pic (s. 1990), ranskalainen moottoriurheilija * Maalari (tähdistö), tähdistö * PIC, Microchip Technologyn valmistama mikrokontrollerisarja * PIC, lyhenne sanoista Programmable interrupt controller, ks. laitteistokeskeytys
Raappaohdakkeet

Raappaohdakkeet (Ptilostemon) on asterikasvien (Asteraceae) heimoon kuuluva kasvisuku. Sukuun kuuluu noin 20 lajia. == Lajeja == * Ptilostemon afer – balkaninraappaohdake * Ptilostemon chamaepeuce – egeanraappaohdake == Lähteet == == Aiheesta muualla == * Laji.fi: Raappaohdakkeet (Ptilostemon) Luokka:Asterikasvit
Ratsastusvaellus

Ratsastusvaellus on vaellusta hevosen kanssa. Ratsun tarkoitus on kuljettaa ratsastajaa luonnossa. Ratsastusvaellus on rauhallista luonnossa liikkumista hevosen kanssa. == Vaatimukset == Ratsulta vaaditaan tarkkuutta ja keskittymistä. Ratsastajalta vaaditaan tarkkaavaisuutta ja rauhallista käsittelyä hevosta kohtaan. Ratsastajalla pitää olla perustaidot hallussa, että hän voi lähteä vaellukselle. Ratsastusvaellus kestää parista tunnista muutamaan päivään. Satulalaukussa kulkee hyvin mukana kaikki tarvittavat tavarat ja ruuat. Ratsastusvaelluksella pitää olla sään mukaiset vaatteet. Usein ratsastusvaelluksessa on mukana monta ratsastajaa. Jos lähettyvillä sattuu olemaan ranta niin siellä voidaan käydän uittamassa hevosia. === Ikärajat === Alaikäraja vaellukselle vanhempien kanssa on 10 vuotta. Ilman vanhempia 12 vuotta. Luokka:Ratsastus Luokka:Retkeily
Kuurojen salibandy

Kuurojen salibandy on salibandyn muoto, joka toimii mutoin samoin kuin normaali salibandy, mutta kuuloa vaativat toimet kuten tuomarin pillin vihellykset on hoidettu muulla tavoin. Salibandyliiton ja Kuurojen Urheiluliiton aloittivat yhteistyönsä kaudella 1996–1997, jolloin pelattiin ensimmäinen kuurojen SM-salibandysarja. Kuurojen sarja oli ensimmäinen erityisryhmien sarja Suomessa. Tällä hetkellä Suomen-mestaruuksia ei ratkota sarjamuotoisella kilpailulla, vaan kuurot pelaavat yksittäisen SM-turnauksen. == Lähteet == *Kuurojen salibandy Salibandy Luokka:Salibandy
Vernoniat

Vernoniat (Vernonia) on asterikasvien (Asteraceae) heimoon kuuluva kasvisuku. Sukuun kuuluu noin 340 lajia.Plants of the World Online: Vernonia Schreb. Viitattu 23.10.2022. Niitä esiintyy Afrikassa, eteläisessä Aasiassa, Australiassa, Pohjois-Amerikassa ja Etelä-Amerikassa. Aiemmin suvussa on ollut enemmän lajeja, lähes 700. Eräät vernoniat ovat alueellisesti merkittäviä hyötykasveja. Vernonia amygdalina eli karvasvernonia on Länsi- ja Keski- Afrikassa paljon käytetty lehtivihannes, ja sitä on käytetty myös perinteisenä lääkekasvina. Vernonia galamensis on itäisessä Afrikassa, erityisesti Etiopiassa, teollisessa mittakaavassa viljelty öljykasvi, jonka siemenistä puristettua vernoniaöljyä käytetään maaliöljynä pellavaöljyn tapaan. Vernonioita käytetään myös muun muassa puutarhakasveina. == Lajeja == * Vernonia amygdalina – karvasvernonia * Vernonia arkansana – purppuravernonia * Vernonia auriculifera – korvavernonia * Vernonia holstii – kurttuvernonia * Vernonia wakefieldii – kenianvernonia == Lähteet == == Aiheesta muualla == * Suomen Lajitietokeskus: Vernoniat – Vernonia * Finto: Kassu – Kasvien suomenkieliset nimet: Vernonia Luokka:Asterikasvit
Flanderinhevonen

Flanderinhevonen on Belgian Flanderista kotoisin oleva hevosrotu, jota käytetään veto- ja vaunuhevosena. Ulkomuodoltaan se on yleensä ruskea, raskasrakenteinen, 165–175 cm korkea hevonen. Lajin kanta on laskemassa. Nykyisin flanderinhevosen perimää on jäljellä muun muassa brabantinhevosessa, clydesdalenhevosessa, shirehevosessa, belgiantyöhevosessa ja suffolkinhevosessa. == Lähteet == Luokka:Sukupuuttoon kuolleet hevosrodut Luokka:Belgialaiset hevosrodut
Soulokkeet

Soulokkeet (Castellia) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: souloke (Castellia tuberculosa). == Katso myös == * soulot (Catapodium) == Lähteet == Luokka:Heinäkasvit
Achnasheenin rautatieasema

Achnasheenin rautatieasema () on rautatieasema Achnasheenin kylässä Ylämaan hallintoalueella, Skotlannissa. Se sijaitsee Kyle of Lochalshin radan varrella. Asema avattiin 19. elokuuta 1870. Sitä käytti 3 310 matkustajaa kaudella 2017–2018. == Lähteet == * === Viitteet === Luokka:Ylämaan rautatieliikennepaikat Luokka:1870-luvulla rakennetut rautatieliikennepaikat
Souloke

Souloke (Castellia tuberculosa) on soulokkeiden (Castellia) sukuun kuuluva heinäkasvilaji. Se on sukunsa ainoa laji ja toisinaan se on luokiteltu myös muun muassa soulojen (Catapodium), natojen (Festuca) tai raiheinien (Lolium) sukuihin kuuluvaksi. Souloke on yksivuotinen ja sen varsi kasvaa 50–100 cm pitkäksi. Soulokkeen lehdet ovat noin 10–25 cm pitkät sekä 1–7 mm leveät, muodoltaan tasasuokat ja molemminpuolin karheapintaiset. Soulokkeen kukinto on röyhy, jonka ranka on 0–12 cm pitkä. Tähkylät sijaitsevat yksittäin, ja niissä on 6–12 fertiiliä kukkaa sekä neuvottomia kukkia tähkylän kärjessä. Kukkien kaleet ovat tähkylää lyhyemmät ja ulkonäöllisesti keskenään samannäköiset. Ulkokale on noin 3–3,5 mm pitkä ja sisäkale noin 4,5–5 mm pitkä. Soulokkeen hedelmä on jyvä. Souloketta kasvaa Lounais- ja Kaakkois-Euroopassa, Kanariansaarilla, Pohjois-Afrikassa, Lähi-idässä sekä Intiassa. == Lähteet == Luokka:Heinäkasvit
Unescon maailmanperintökohteet Pohjois-Koreassa

Unesco on nimennyt Pohjois-Koreasta kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Koguryon kuninkaalliset hautakammiot Pjongjang, Etelä-Pyeongan ja Nampo, Etelä-Hwanghae Kulttuurikohde I, II, III, IV 1 701 2004 Koguryon kuninkaalliset hautakammiot ovat jäänteitä Goguryeon kuningaskunnan ajalta, 200-luvulta eaa.-600-luvulta jaa. Goguryeo oli pohjoisin ja suurin Korean kolmesta kuningaskunnasta. Kaesongin historialliset monumentit Kaesong, Pohjois-Hwanghae Kulttuurikohde II, III 5 222 2013 Kaesongin kaupungissa, Pohjois-Korean eteläosassa sijaitsee historiallisia muistomerkkejä, jotka ovat peräisin Goryeo-dynastian ajalta 900-1300 -luvuilta. ==Lähteet== *
Lawessonin reagenssi

Lawessonin reagenssi (C14H14P2S4O2) on orgaaninen yhdiste. Yhdistettä voidaan käyttää orgaanisen kemian synteeseissä valmistettaessa rikkiä sisältäviä yhdisteitä. Reagenssi on nimetty Sven-Olov Lawessonin mukaan ja Lawesson raportoi ensimmäisenä yhdisteen käytön orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa Lawessonin reagenssi on keltaista kiteistä ainetta, jolla on voimakas epämiellyttävä haju. Yhdiste reagoi veden kanssa ja liukenee useisiin orgaanisiin liuottimiin esimerkiksi dimetoksietaaniin, tolueeniin ja klooribentseeniin. Lawessonin reagenssia valmistetaan anisolin ja fosforipentasulfidin välisellä reaktiolla.Jürgen Voss: 2,4-Bis(4-methoxyphenyl)-1,3,2,4-dithiadiphosphetane 2,4-Disulfide, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 6.10.2017 : Lawessonin reagenssi reagoi monien karbonyyliyhdisteiden esimerkiksi aldehydien, ketonien, esterien ja amidien kanssa. Tuotteina reaktioissa muodostuu tioaldehydejä, tioketoneja, tioestereitä ja tioamideja. Yhdiste voi reagoida myös alkoholien kanssa muodostaen tiolejaKathrin-Maria Roy: Thiols and Organic Sulfides, Ullmann’s Encyclopedia of Industrial Chemistry, John Wiley & Sons, New York, 2000. Viitattu 6.10.2017. : ==Lähteet== == Aiheesta muualla == Luokka:Orgaaniset yhdisteet
International Campaign to Abolish Nuclear Weapons

International Campaign to Abolish Nuclear Weapons (ICAN) kansalaisjärjestöjen liittouma, joka pyrkii edistämään ydinaseriisuntaa. ICAN sai Nobelin rauhanpalkinnon vuonna 2017. ICAN-liittouma oli saanut alkunsa Helsingissä vuonna 2006 pidetystä ydinaseita vastustavien lääkärien biennaalista, joten Suomenkin katsottiin saaneen osansa liittouman Nobel-palkinnosta. Liittouma oli vaikuttanut keskeisesti YK:ssa heinäkuussa 2017 hyväksytyn ydinaseet kieltävän sopimuksen syntyyn. Nobelin rauhanpalkinnon myöntäminen ICAN:lle herätti kuitenkin ihmetystä, koska useat maat, mukaan lukien Suomi, oli kyseenalaistanut sopimuksen merkityksen.Mitä Missä Milloin, Kansalaisen vuosikirja 2019, s. 67. Helsinki: Otava, 2018. ISBN 978-951-1-32488-1. Järjestön esikuvana oli International Campaign to Ban Landmines, joka sai Nobelin rauhanpalkinnon 1997. ==Katso myös== * Ydinaseiden kieltosopimus == Lähteet == == Aiheesta muualla == Luokka:Nobelin rauhanpalkinnon saajat Luokka:Kansainväliset järjestöt Luokka:Kansalaisjärjestöt Luokka:Le Grand- Saconnex
Sipulirenkaat

250px|thumb|Paneroituja sipulirenkaita. Sipulirenkaat ovat sipulista valmistettu ja tyypillisesti paneroitu ja uppopaistettu ruokalaji. Niitä syödään usein hampurilaisaterioiden lisukkeina ja dipin kera. Paneroidut sipulirenkaat ovat kotoisin Yhdysvalloista. Luokka:Pikaruoka Luokka:Yhdysvaltalainen keittiö